Krista Aru sõnul on Elisa ja muuseumi koostöö väga teretulnud, sest siin aitavad tehnoloogia ja uue meedia keskkonnad hoida mälu ja kultuurilist  järjepidevust. "Eesti Rahva Muuseumisse on saja aastaga kogutud näiteid Eesti elu ja kultuuri arengutest: kivikirvest arvutini, magasipulgast mälupulgani. Innovatiivne muuseum on rajatud pidevale ja järjekindlale tegevusele ning kasutab toimunud muudatuste kogumiseks, säilitamiseks ja levitamiseks, teadmuse tootmiseks segu traditsioonilistest lähenemistest ja kaasaja tehnoloogiatest," lausus Krista Aru.